Beuodegiai varliagyviai
Beuodegiai varliagyviai (Anura) – varliagyvių (Amphibia) klasės būrys. Beuodegiai varliagyviai neturi uodegos (išskyrus buožgalvius), užpakalinės kojos ilgesnės už priekines. Liemuo trumpas ir platus. Kaklas neryškus. Juda šokuodami. Apvaisinimas išorinis. Kiaušinius išneršia į vandenį, kur juos patinas apvaisina. Tik ką iš kiaušinio išsiritusios lervos – buožgalviai yra su išorinėmis, vėliau su vidinėmis žiaunomis. Buožgalvio metamorfozė trunka 40-100 dienų.